എല്ഡിഎഫിന് നാല് സിറ്റിങ് സീറ്റുകള് പോയപ്പോള് യുഡിഎഫിനും പോയി മൂന്നെണ്ണം എറണാകുളത്ത് യുഡിഎഫ് കരുത്ത് തെളിഞ്ഞപ്പോള് കണ്ണൂരില് ക്ഷീണം ഇന്നലത്തെ ഉപതെരഞ്ഞെടുപ്പുകള് നല്കുന്ന സൂചനകള് ഇങ്ങനെ തിരുവനന്തപുരം: സംസ്ഥാനത്തെ 15 തദ്ദേശ സ്ഥാപന വാര്ഡുകളിലേക്കു നടന്ന ഉപതിരഞ്ഞെടുപ്പില് ഒരു സീറ്റിന്റെ ലീഡ് നേടാനായെങ്കിലും നാലു സിറ്റിങ് സീറ്റുകള് എല്ഡിഎഫിനു നഷ്ടമായി. ഇഞ്ചോടിഞ്ഞ് പോരാട്ടമാണ് എല്ലായിടത്തും നടന്നത്. ബിജെപി എല്ലായിടത്തും അപ്രസക്തമായി. തിരിച്ചു വരവിന് കരുത്തുണ്ടെന്ന് യുഡിഎഫ് തെളിയിക്കുകയാണ്. യുഡിഎഫിനു നഷ്ടമായ മൂന്നു സിറ്റിങ് സീറ്റുകളില് ഒരിടത്ത് നറുക്കെടുപ്പിലൂടെയാണു ഫലം നിശ്ചയിച്ചത്. എറണാകുളം, മലപ്പുറം ജില്ലകളിലാണ് എല്ഡിഎഫിനു തിരിച്ചടി നേരിട്ടത്. യുഡിഎഫ് പിടിച്ചെടുത്ത അഞ്ചാമത്തെ സീറ്റ് യുഡിഎഫ് വിമതന്റെ നിര്യാണത്തോടെ ഒഴിവു വന്നതാണ്. കണ്ണൂരില് കരുത്ത് കാട്ടാന് കോണ്ഗ്രസിന് കഴിയുന്നില്ലെന്നതും ശ്രദ്ധേയമാണ്. എല്ഡിഎഫ് ഭരിക്കുന്ന പിറവം നഗരസഭയില് ഉപതിരഞ്ഞെടുപ്പു നടന്ന വാര്ഡ് യുഡിഎഫ് പിടിച്ചെടുത്തതോടെ 27 അംഗ കൗണ്സിലില് ഇരുമുന്നണികളും തുല്യനിലയിലായി. എല്ഡിഎഫ് കൗണ്സിലര് മരിച്ച ഒഴിവില് ഒരു വാര്ഡിലേക്കു കൂടി ഉപതിരഞ്ഞെടുപ്പ് നടക്കാനുണ്ട്. ഈ തെരഞ്ഞെടുപ്പ് ഇരുകൂട്ടര്ക്കും നിര്ണ്ണായകമാണ്. എറണാകുളം ജില്ലയില് എല്ഡിഎഫിന്റെ നാലു സിറ്റിങ് സീറ്റുകളിലായിരുന്നു ഉപതിരഞ്ഞെടുപ്പ്. ഇതില് മൂന്നും യുഡിഎഫ് പിടിച്ചെടുത്തു.കണ്ണൂര് ആറളം പഞ്ചായത്തിലെ വീര്പ്പാട് വാര്ഡ് നിലനിര്ത്തിയതിനാല് ഭരണം കൈവിടില്ല. ഇത് കണ്ണൂരിലെ സിപിഎമ്മിന് ആശ്വസമാണ്. പിറവം നഗരസഭയിലെ കരക്കോട് വാര്ഡിനു പുറമേ, നിലമ്ബൂര് ബ്ലോക്കിലെ വഴിക്കടവ് ഡിവിഷന്, എറണാകുളം വാരപ്പെട്ടി പഞ്ചായത്തിലെ കോഴിപ്പിള്ളി സൗത്ത്, മാറാടി പഞ്ചായത്തിലെ നോര്ത്ത് മാറാടി, കോട്ടയം എലിക്കുളം പഞ്ചായത്തിലെ ഇളങ്ങുളം വാര്ഡുകളാണു യുഡിഎഫ് പിടിച്ചെടുത്തത്. ഇളങ്ങുളത്തു കഴിഞ്ഞ തവണ ജയിച്ചതു യുഡിഎഫ് വിമതനായിരുന്നു. നിലമ്ബൂര് ബ്ലോക്കിലെ വഴിക്കടവ് ഡിവിഷന് രൂപീകരിച്ച ശേഷം ആദ്യമായാണ് ഇവിടെ യുഡിഎഫിന്റെ വിജയം. പത്തനംതിട്ട കലഞ്ഞൂര് പഞ്ചായത്തിലെ പല്ലൂര്, ആലപ്പുഴ മുട്ടാര് പഞ്ചായത്തിലെ നാലുതോട്, ബത്തേരി നഗരസഭയിലെ പഴേരി വാര്ഡുകളാണ് എല്ഡിഎഫ് പിടിച്ചെടുത്തത്. മുട്ടാര് നാലുതോടില് എല്ഡിഎഫ്യുഡിഎഫ് സ്ഥാനാര്ത്ഥികള്ക്ക് തുല്യ വോട്ട് ലഭിച്ചതിനാല് നറുക്കെടുപ്പിലൂടെയായിരുന്നു എല്ഡിഎഫിന്റെ വിജയം. ബത്തേരി നിയമസഭാ മണ്ഡലത്തില് എല്ഡിഎഫ് സ്ഥാനാര്ത്ഥിയാകാനായി എം.എസ്.വിശ്വനാഥന് കൗണ്സിലര് സ്ഥാനം രാജിവച്ചതിനെത്തുടര്ന്നായിരുന്നു ബത്തേരി പഴേരി വാര്ഡില് ഉപതിരഞ്ഞെടുപ്പ്. നിലനിര്ത്തിയ കോഴിക്കോട് വളയം കല്ലുനിരയില് എല്ഡിഎഫ് ഭൂരിപക്ഷം 326 വോട്ടില്നിന്നു 196ലേക്കും എറണാകുളം വേങ്ങൂര് ചൂരത്തോടില് 169ല്നിന്നു 19ലേക്കും താഴ്ന്നു. മലപ്പുറം തലക്കാട് പാറശ്ശേരി വെസ്റ്റില് ഭൂരിപക്ഷത്തില് നാല് വോട്ടിന്റെ കുറവുണ്ടായി. മറ്റെല്ലാ വാര്ഡിലും ഭൂരിപക്ഷം ഉയര്ത്തിയാണ് എല്ഡിഎഫ് സീറ്റ് നിലനിര്ത്തിയത്. യുഡിഎഫ് നിലനിര്ത്തിയ മലപ്പുറം ജില്ലയിലെ രണ്ടു വാര്ഡുകളിലും ഭൂരിപക്ഷം ഉയര്ന്നു. തിരുവനന്തപുരം നെടുമങ്ങാട് നഗരസഭയിലെ ഉപതെരഞ്ഞെടുപ്പില് എല്ഡിഎഫ് വിജയിച്ചു. പതിനാറാംകല്ല് വാര്ഡില് നടന്ന ഉപതെരഞ്ഞെടുപ്പില് സിപിഐ എമ്മിലെ വിദ്യാ വിജയന് 94 വോട്ടിനാണ് വിജയിച്ചത്. വര്ഷങ്ങളായി യുഡിഎഫ് ഭരിച്ചിരുന്ന വാര്ഡില് 10 വോട്ടിനാണ് കഴിഞ്ഞ തവണ എല്ഡിഎഫ് സ്ഥാനാര്ത്ഥി ജയിച്ചത്. വാര്ഡംഗത്തിന്റെ നിര്യാണത്തെ തുടര്ന്നായിരുന്നു ഉപതെരഞ്ഞെടുപ്പ്. ആലപ്പുഴ മുട്ടാര് പഞ്ചായത്ത് അഞ്ചാംവാര്ഡില് നടന്ന ഉപതെരഞ്ഞെടുപ്പില് എല്ഡിഎഫിന് വിജയം. യുഡിഎഫ്, എല്ഡിഎഫ് സ്ഥാനാര്ത്ഥികള്ക്ക് 168 വോട്ട് വീതം ലഭിച്ചതോടെ നറുക്കെടുപ്പിലൂടെയായിരുന്നു വിജയിയെ തീരുമാനിച്ചത്. സിപിഐ എം സ്വതന്ത്രന് ആന്റണി മോനിച്ചന്യാണ് വിജയിച്ചത്. യുഡിഎഫിന്റെ സിറ്റിങ് സീറ്റായിരുന്നു അഞ്ചാംവാര്ഡ്. ബിജെപി സ്ഥാനാര്ത്ഥിക്ക് ആറ് വോട്ടാണ് ലഭിച്ചത്. കോട്ടയം എലിക്കുളം പഞ്ചായത്ത് 14ാം വാര്ഡിലെ ഉപതെരഞ്ഞെടുപ്പില് യുഡിഎഫിന് വിജയം. കോണ്ഗ്രസ് സ്ഥാനാര്ത്ഥി ജെയിംസ് ജീരകത്തില് 159 വോട്ടിന്റെ ഭൂരിപക്ഷത്തിലാണ് വിജയിച്ചത്. എട്ട് സ്ഥാനാര്ത്ഥികള് മത്സര രംഗത്തുണ്ടായിരുന്ന തെരഞ്ഞെടുപ്പില് എന്ഡിഎ സ്ഥാനാര്ത്ഥി ജയപ്രകാശ് വടകരക്ക് മൂന്ന് വോട്ട് മാത്രമാണ് ലഭിച്ചത്. കേരള കോണ്ഗ്രസ്എം ലെ ടോമി ഇടയോടിയിലായിരുന്നു എല്ഡിഎഫ് സ്ഥാനാര്ത്ഥി. വോട്ട് നില യുഡിഎഫ്: 512, എല്ഡിഎഫ്:353, എന്ഡിഎ:3. കഴിഞ്ഞ തിരഞ്ഞെടുപ്പില് സീറ്റ് നല്കാത്തതിനെ തുടര്ന്ന് കോണ്ഗ്രസില് നിന്ന് രാജിവെച്ച് സ്വതന്ത്രനായി മത്സരിച്ച് വിജയിച്ച ജോജോ ചീരാംകുഴി അന്തരിച്ചതിനെ തുടര്ന്നാണ് ഉപതെരഞ്ഞെടുപ്പ് നടന്നത്. 16 അംഗം പഞ്ചായത്തില് ഭരണം എല്ഡിഎഫിനൊപ്പമാണ്. പത്തനംതിട്ട കലഞ്ഞൂര് പഞ്ചായത്ത് 20ാം വാര്ഡ് പല്ലൂര് ഉപതെരഞ്ഞെടുപ്പില് എല്ഡിഎഫിന് വിജയം. സിപിഐ എം സ്ഥാനാര്ത്ഥി അലക്സാണ്ടര് ദാനിയേല് 323 വോട്ടിന്റെ ഭൂരിപക്ഷത്തിലാണ് വാര്ഡ് പിടിച്ചെടുത്തത്. എല്ഡിഎഫിന് 703 വോട്ടും യുഡിഎഫിന് 380 വോട്ടും ബിജെപിക്ക് 27 വോട്ടുമാണ് ലഭിച്ചത്. എറണാകുളം എറണാകുളം ജില്ലയില് നാലിടത്ത് നടന്ന ഉപതെരഞ്ഞെടുപ്പുകളില് മൂന്നിടത്ത് യുഡിഎഫും ഒരിടത്ത് എല്ഡിഎഫും വിജയിച്ചു. പിറവം നഗരസഭ അഞ്ചാംഡിവിഷന്, മാറാടി പഞ്ചായത്ത് ആറാംവാര്ഡ്, വാരപ്പെട്ടി പഞ്ചായത്ത് 13ാം വാര്ഡ് എന്നിവിടങ്ങളില് യുഡിഎഫ് വിജയിച്ചു. മൂന്നും എല്ഡിഎഫിന്റെ സിറ്റിങ് സീറ്റുകളാണ്. വേങ്ങൂരില് എല്ഡിഎഫ് സീറ്റ് നിലനിറുത്തി. വേങ്ങൂര് പഞ്ചായത്ത് 11ാം വാര്ഡില് എല്ഡിഎഫ് സ്ഥാനാര്ത്ഥി പി വി പീറ്റര് 19 വോട്ടിനാണ് യുഡിഎഫിലെ ലീന ജോയിയെ പരാജയപ്പെടുത്തിയത്. എല്ഡിഎഫ്418, യുഡിഎഫ്399, ബിജെപി13, സ്വതന്ത്രന്191 എന്നിങ്ങനെയാണ് വോട്ടിങ് നില. പിറവം നഗരസഭ അഞ്ചാം ഡിവിഷനില് യുഡിഎഫ് വിജയിച്ചു. കേരള കോണ്ഗ്രസ് ജോസഫ് വിഭാഗത്തിലെ സിനി ജോയി 205 വോട്ടുകള്ക്കാണ് എല്ഡിഎഫിലെ അഞ്ജു മനുവിനെ പരാജയപ്പെടുത്തിയത്. ആകെ പോള് ചെയ്ത 687 വോട്ടില് എല്ഡിഎഫിന് 241 വോട്ടും യുഡിഎഫിന് 446 വോട്ടും ലഭിച്ചു. മൂവാറ്റുപുഴ മാറാടി പഞ്ചായത്ത് ആറാം വാര്ഡില് യുഡിഎഫിലെ രതീഷ് ചങ്ങാലിമറ്റം എല്ഡിഎഫിലെ ബിനില് തങ്കപ്പനെ 91 വോട്ടിന് പരാജയപ്പെടുത്തി. യുഡിഎഫ്351, എല്ഡിഎഫ്260, ബിജെപി22 എന്നിങ്ങനെയാണ് വോട്ടിങ് നില. വാരപ്പെട്ടി പഞ്ചായത്ത് 13ാം വാര്ഡില് യുഡിഎഫിലെ ഷജി ബെസ്സി എല്ഡിഎഫിലെ റിനി ബിജുവിനെ 232 വോട്ടിനാണ് പരാജയപ്പെടുത്തിയത്. പോള് ചെയ്ത 989 വോട്ടില് എല്ഡിഎഫ്362, യുഡിഎഫ്594, എന്ഡിഎ29, സ്വതന്ത്രന് രണ്ട്, അസാധു2 എന്നിങ്ങനെയാണ് വോട്ടിങ് നില. രണ്ട് വോട്ട് അസാധുവായി. മലപ്പുറം മലപ്പുറം ജില്ലയില് യുഡിഎഫ് മൂന്ന് സീറ്റിലും എല്ഡിഎഫ് ഒരു സീറ്റിലും വിജയിച്ചു. തലക്കാട് പഞ്ചായത്തിലെ 15ാം വാര്ഡ് എല്ഡിഎഫ് നിലനിര്ത്തിയപ്പോള് നിലമ്ബൂര് ബ്ലോക്ക് പഞ്ചായത്തിലെ ആറാം വാര്ഡ് യുഡിഎഫ് നേടി. തലക്കാട് പഞ്ചായത്ത് 15ാം വാര്ഡില് എല്ഡിഎഫ് സ്ഥാനാര്ത്ഥി കെ എം സജ്ല 244 വോട്ടിന്റെ ഭൂരിപക്ഷത്തിനാണ് വിജയിച്ചത്. സജ്ല 587 വോട്ട് നേടിയപ്പോള് യുഡിഎഫ് സ്വതന്ത്ര സ്ഥാനാര്ത്ഥി ടി വി ഷെര് ബീന 343 വോട്ടും ബിജെപി സ്ഥാനാര്ത്ഥി കറുകയില് സുജാത 74 വോട്ടും നേടി. എല്ഡിഎഫ് അംഗം ഇ സൈറാബാനു മരിച്ചതിനെ തുടര്ന്നാണ് ഉപതെരഞ്ഞെടുപ്പ് വേണ്ടിവന്നത്. 19 അംഗ ഭരണസമിതി കക്ഷിനില: എല്ഡിഎഫ് 10, യുഡിഎഫ് 8, ബിജെപി ഒന്ന്. നിലമ്ബൂര് ബ്ലോക്ക് പഞ്ചായത്ത് വഴിക്കടവ് ഡിവിഷനിലായിരുന്നു ഉപതെരഞ്ഞെടുപ്പ്. യുഡിഎഫ് സ്ഥാനാര്ത്ഥി ബാബു ഏലക്കാടന് 4109, എല്ഡിഎഫ് സ്ഥാനാര്ത്ഥി എ നിഖിത് 3680, എന്ഡിഎ സ്ഥാനാര്ത്ഥി അഭിലാഷ് 340 വോട്ടുകള് നേടി. ബിജെപിക്ക് കഴിഞ്ഞ തവണ ലഭിച്ച വോട്ടില് 500 വോട്ടുകളുടെ ചോര്ച്ചയുണ്ടായി. ബിജെപി, യുഡിഎഫ് കൂട്ടുകെട്ട് വിജയമാണ് ഉണ്ടായത്. പട്ടികവര്ഗ സംവരണ ഡിവിഷനിലാണ് ഉപതെരഞ്ഞെടുപ്പ്. കക്ഷിനില: യുഡിഎഫ് 8, എല്ഡിഎഫ് 5. ചെറുകാവ് പത്താം വാര്ഡ് ചേവായൂരും വണ്ടൂര് പഞ്ചായത്ത് മുടപ്പിലാപ്പിലാശേരി ഒമ്ബതാം വാര്ഡും യുഡിഎഫ് നിലനിര്ത്തി. ചെറുകാവ് ചേവായൂരില് വി മുരളീധരന് വിജയിച്ചു. വണ്ടൂര് പഞ്ചായത്ത് മുടപ്പിലാപ്പിലാശേരി ഒമ്ബതാം വാര്ഡില് 84 വോട്ടിന് യു അനില്കുമാര് വിജയിച്ചു. വോട്ട് നില: യുഡിഎഫ് 788, എല്ഡിഎഫ് 704, ബിജെപി 95. കോഴിക്കോട് ഉപതെരഞ്ഞെടുപ്പ് നടന്ന വളയം മൂന്നാം വാര്ഡില് കല്ലുനിരയില് എല്ഡിഎഫ് സ്ഥാനാര്ത്ഥി വിജയിച്ചു. സിപിഐ എമ്മിലെ കെ ടി ഷബിനയാണ് 196 വോട്ട് ഭൂരിപക്ഷത്തില് വിജയിച്ചത്. യുഡിഎഫ് സ്ഥാനാര്ത്ഥി കോണ്ഗ്രസിലെ ഇ കെ നിഷയാണ് ഷബിന പരാജയപ്പെടുത്തിയത്. എല്ഡിഎഫ് നേതൃത്വത്തിലുള്ള വളയം പഞ്ചായത്തിലെ സിപിഐ എം ന്റെ സിറ്റിങ് സീറ്റാണ് മൂന്നാം വാര്ഡ്. ബിജെപി സ്ഥാനാര്ത്ഥിയെ മത്സരിപ്പിച്ചിരുന്നില്ല. കഴിഞ്ഞ തദ്ദേശ സ്വയംഭരണ തെരഞ്ഞെടുപ്പില് എല്ഡിഎഫിലെ സി എച്ച് റീജയാണ് ഇവിടെ നിന്നും വിജയിച്ചത്. റീജയ്ക്ക് സര്ക്കാര് ജോലി ലഭിച്ചതിനെ തുടര്ന്നാണ് ഉപതെരഞ്ഞടുപ്പ് നടന്നത്. പഞ്ചായത്തില് എല്ഡിഎഫ് 10, യുഡിഎഫ് 4 എന്നിങ്ങനെയാണ് കക്ഷിനില. കണ്ണൂര് ആറളം പഞ്ചായത്ത് വീര്പ്പാട് വാര്ഡ് ഉപതെരഞ്ഞെപ്പില് എല്ഡിഎഫിന് ജയം. എല്ഡിഎഫ് സ്ഥാനാര്ത്ഥി യു കെ സുധാകരന് 137 വോട്ടുകളുടെ ഭൂരിപക്ഷത്തില് കോണ്ഗ്രസിലെ സുരേന്ദ്രന് പാറക്കത്താഴത്തിനെയാണ തോല്പിച്ചത്. നിലവില് എല്ഡിഎഫ്: 9, യുഡിഎഫ് 8 എന്നിങ്ങനെയാണ് പഞ്ചായത്തിലെ കക്ഷിനില. നേരത്തെ 8 വോട്ടുകളുടെ ഭൂരിപക്ഷത്തില് സിപിഐ എം ഏരിയാ കമ്മിറ്റി അംഗം ബേബി ജോണ് പൈനാപ്പിള്ളില് ജയിച്ചുവെങ്കിലും സത്യപ്രതിജ്ഞയ്ക്ക് മുന്പെ കോവിഡ് ബാധിച്ച് മരിച്ചതിനെ തുടര്ന്നാണ് ഉപതെരഞ്ഞെടുപ്പ് നടന്നത്. വയനാട് സുല്ത്താന് ബത്തേരി നഗരസഭയിലേക്ക് പഴേരി ഡിവിഷനില് നടന്ന ഉപതെരഞ്ഞെടുപ്പില് എല്ഡിഎഫിന് ജയം. യുഡിഎഫിന്റെ സിറ്റിങ് സീറ്റില് സിപിഐ എം സ്ഥാനാര്ത്ഥി എസ് രാധാകൃഷ്ണന് ക12 വോട്ടിനാണ് ജയിച്ചത്. മനോജായിരുന്നു യുഡിഎഫ് സ്ഥാനാര്ത്ഥി. കഴിഞ്ഞ തവണ യുഡിഎഫ് സ്ഥാനാര്ത്ഥി 96 വോട്ടിനാണ് ജയിച്ചത്. Stories you may Like